《次韵寄怀王元渤舍人一首》
宋代·刘一止

倦飞鸾省戢脩翎，乞与云山作卧屏。醉里书床堆束笋，梦馀楸局见稀星。

君心傥似当时赤，吾发应无耐久青。老手尚堪驱使在，会持归楫到溪亭。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。